Η παραγωγή βασιλικού πολτού είναι εύκολη υπόθεση για τη μέλισσα αλλά δύσκολη για τον μελισσοκόμο. Απαιτεί εξειδικευμένη πείρα και γνώσεις, είναι μια ιδιαίτερα επίπονη διαδικασία με μικρή απόδοση σε προϊόν και μεγάλο κόστος σε ώρες εργασίας και εξοπλισμό. Εμείς παράγουμε βασιλικού πολτού με την τεχνική εμβολιασμού με το χέρι, τον παραδοσιακό τρόπο, σε φυσικά κέρινα κελιά δικής μας κατασκευής. Η όλη διαδικασία γίνεται στους πρόποδες του Βελουχιού, σε υψόμετρο 1000 μέτρα, όπου τα μελίσσια πετούν σε άγρια φυτά και δέντρα του βουνού. Η διαδικασία παραγωγής βασιλικού πολτού ξεκινά στο Καρπενήσι τέλος Απριλίου, αρχές Μαΐου, εξαρτάται από τις καιρικές συνθήκες, μπορεί να κρατήσει μέχρι τον τέλος της ανθοφορίας της Καστανιάς. *Τον διαθέτουμε νωπό (φρέσκο), σε συνθήκες κατάψυξης(-20° C), αμιγές και ανεπεξέργαστος σε σκουρόχρωμα, αεροστεγή γυάλινα βαζάκια 10,5 γρ.